เรื่องร้องเรียน (ความปลอดภัย) วันที่ 2023-02-23 07:18:06 — แขวงบางยี่เรือ เขตธนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007382

ขอให้แก้ไขปัญหาการจำหน่ายสินค้ารุกล้ำพื้นบาทวิถีของร้านจำหน่ายเสื้อผ้า บริเวณด้านหน้าปากซอยอิสรภาพ 13 แขวงหิรัญรูจี เขตธนบุรี กรุงเทพมหานคร จุดสังเกต อยู่ตรงข้ามกับห้างสรรพสินค้า บิ๊กซี ซูเปอร์เซ็นเตอร์ สาขาอิสรภาพ ซึ่งร้านดังกล่าวอยู่ติดกับร้านส้มตำ (ไม่มีชื่อ) และอยู่ห่างจากมหาวิทยาลัยราชภัฏบ้านสมเด็จเจ้าพระยา ระยะทางประมาณ 5 กิโลเมตร  โดยพบเจ้าของร้านเป็นเพศหญิง (ไม่ทราบชื่อ-ไม่ทราบนามสกุล) รูปร่างอ้วน ผิวสีดำ ผมสีดำ ผมยาวมัดผม สูงประมาณ 165-170 เซนติเมตร น้ำหนักประมาณ 70-80 กิโลกรัม ตั้งร้านจำหน่ายเสื้อผ้า ตัวละ 100 บาท (หนึ่งร้อยบาทถ้วน) โดยจะมีการจำหน่ายตั้งแต่ช่วงเวลา 15.30 น. เป็นต้นไป เป็นประจำทุกวัน แต่จากการตั้งร้านจำหน่ายสินค้านั้น มีการตั้งร้านฯ รุกล้ำพื้นบาทวิถี ส่งผลให้ประชาชนที่สัญจรผ่านไป-มาได้รับความเดือดร้อน  ซึ่งเบื้องต้นได้มีเจ้าหน้าที่เทศกิจฯ เข้ามาตักเตือนหลายครั้ง แต่ก็ยังมีการตั้งร้านฯ รุกล้ำพื้นบาทวิถี และเมื่อวันที่ 21 กุมภาพันธ์ 2566 ผู้ร้องแจ้งว่า ได้มีเจ้าหน้าที่เทศกิจฯ เข้ามาตักเตือนเจ้าของร้านดังกล่าวเกี่ยวกับจำหน่ายสินค้ารุกล้ำพื้นบาทวิถี แต่เจ้าของร้านฯ มีการทะเลาะกับเจ้าหน้าที่เทศกิจฯ ประกอบกับผู้ร้องแจ้งว่า เจ้าของร้านดังกล่าว มีพฤติกรรมที่ไม่เหมาะสมกับลูกค้า โดยเมื่อประมาณเดือนธันวาคม 2565 ผู้ร้องได้เข้าไปเลือกซื้อสินค้าแต่ไม่เป็นที่น่าพอใจ จึงไม่ได้ซื้อมา โดยเจ้าของร้านใช้วาจาไม่สุขภาพ โดยทางเจ้าของร้านพูดว่า "ไม่ซื้อจะดูทำเหี้ยอะไร" และมองผู้ร้องด้วยสายตาไม่ดี ซึ่งผู้ร้องเห็นว่าเป็นพฤติกรรมที่น่าอันตรายต่อลูกค้าทั่วไป เพราะหากไม่ซื้อก็จะมีการด่าทอลูกค้าด้วยคำหยาบคายด้วย จึงประสงค์ให้หน่วยงานที่เกี่ยวข้องแก้ไขปัญหาการจำหน่ายสินค้ารุกล้ำพื้นบาทวิถี และลงพื้นที่ควบคุมดูแลพฤติกรรมการจำหน่ายสินค้าของพ่อค้าแม่ค้าบริเวณดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata